Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 263

(7) A verseny védelme az EK versenypolitikájának elsõdleges célja, mivel ez növeli a fogyasztói jólét szintjét és az erõforrások hatékony elosztását eredményezi. Az EK versenyjogi szabályainak alkalmazása során a Bizottság olyan gazdasági megközelítést alkalmaz, amely a piaci hatásokon alapul; a vertikális megállapodásokat saját jogi és gazdasági összefüggéseikben kell értelmezni. A csoportmentesítési rendelet 4. cikkében célok szerint felsorolt korlátozások esetén azonban a Bizottság nem köteles értékelni a tényleges piaci hatásokat. A piacok integrációja az EK versenypolitikájának egyik kiegészítõ célja. A piacok integrációja növeli a Közösségen belüli gazdasági versenyt. Nem engedhetõ meg, hogy a gazdasági társaságok magánjogi korlátok formájában építsék újra a kereskedelem sikeresen eltörölt állami korlátait. II. AZON VERTIKÁLIS MEGÁLLAPODÁSOK, AMELYEK FÕSZABÁLYKÉNT NEM TARTOZNAK A 81. CIKK (1) BEKEZDÉSÉNEK HATÁLYA ALÁ

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes